《既次韵或非之作解嘲》
宋代·叶茵

揆子初度日，抚杯拟歌辞。
衰龄逾五十，敢必登古希。
自传始迁固，志铭传牧之。
谛观子俨疏，直与浮世违。
靖节百世师，汝无轻笑嗤。
讳之宁免殁，不讳达者为。
假我以耆艾，年年续斯诗。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。